CELEX: 32009R0689
Language: fi
Date: 2009-07-29 00:00:00
Title: Komission asetus (EY) N:o 689/2009, annettu 29 päivänä heinäkuuta 2009 , Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta

31.7.2009   
            
            
               FI
            
            
               Euroopan unionin virallinen lehti
            
            
               L 199/3
            
         
      KOMISSION ASETUS (EY) N:o 689/2009,
   annettu 29 päivänä heinäkuuta 2009,
   Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon neuvoston asetuksen (EY) N:o 329/2007 (1) ja erityisesti sen 13 artiklan a ja d alakohdan,
   sekä katsoo seuraavaa:
   
               (1)
            
            
               Asetuksen (EY) N:o 329/2007 liitteessä I luetellaan kaksikäyttötuotteiden ja -teknologian vientiä koskevan yhteisön valvontajärjestelmän perustamisesta 22 päivänä kesäkuuta 2000 annetun asetuksen (EY) N:o 1334/2000 (2) määritelmän mukaiset kaksikäyttötuotteet, jotka voisivat edistää Yhdistyneiden Kansakuntien pakotekomitean tai turvallisuusneuvoston määritelmän mukaisia Pohjois-Korean ydinohjelmia, ballistisia ohjusohjelmia tai muita joukkotuhoaseohjelmia, joihin olisi sovellettava asetuksen (EY) N:o 329/2007 2 artiklan 1 ja 3 kohdassa asetettuja kieltoja.
            
         
               (2)
            
            
               Pakotekomitea päätti 16 päivänä heinäkuuta 2009, että tiettyjen tavaroiden olisi kuuluttava näiden kieltojen piiriin. Tämän vuoksi asetuksen (EY) N:o 329/2007 liitettä I olisi täydennettävä.
            
         
               (3)
            
            
               Asetuksen (EY) N:o 329/2007 6 artiklan mukaan kyseisen asetuksen liitteessä IV olisi lueteltava kaikki Yhdistyneiden Kansakuntien pakotekomitean tai turvallisuusneuvoston nimeämät henkilöt, yhteisöt ja elimet, joiden varat ja taloudelliset resurssit on jäädytettävä.
            
         
               (4)
            
            
               Pakotekomitea päätti 16 päivänä heinäkuuta 2009, että tiettyjen luonnollisten henkilöiden, oikeushenkilöiden, yhteisöjen ja elinten varat ja taloudelliset resurssit olisi jäädytettävä.
            
         
               (5)
            
            
               Tämän vuoksi liitettä IV olisi muutettava.
            
         
               (6)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 329/2007 liitteet I ja IV tämän asetuksen liitteiden I ja II mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä heinäkuuta 2009.
      
         
            Komission puolesta
         
         Eneko LANDÁBURU
         
         
            Ulkosuhteiden pääosaston pääjohtaja
         
      
   
   
      (1)  EUVL L 88, 29.3.2007, s. 1.
   
      (2)  EYVL L 159, 30.6.2000, s. 1.
   
      LIITE I
      Muutetaan asetuksen (EY) N:o 329/2007 liite I seuraavasti:
      Lisätään luettelon I.1 (Materiaalit, kemikaalit, ”mikro-organismit” ja ”toksiinit”) alakohtaan I.1A (Tuotteet) seuraavat:
      
         
                     ”I.1A.058
                  
                  
                     —
                  
                  
                     Seuraava muu kuin I.0A.012 ja I.1A.028 kohdassa määritelty grafiitti:
                     kipinätyöstökoneissa käytettäväksi suunniteltu tai määritelty grafiitti
                  
               
                     I.1A.059
                  
                  
                     —
                  
                  
                     Seuraavat muut kuin I.1A.024 ja I.1A.034 kohdassa määritellyt ’kuitu- ja säiemateriaalit’:
                     para-aramidi ’kuitu- ja säiemateriaalit’ (Kevlar® ja vastaavat)”
                  
               
   
   
      LIITE II
      Muutetaan asetuksen (EY) N:o 329/2007 liite IV seuraavasti:
      
                  1)
               
               
                  Lisätään luonnollisten henkilöiden luetteloon seuraavat:
                  
                              a)
                           
                           
                              
                                 Han Yu-ro. Tehtävä: Korea Ryongaksan General Trading Corporationin johtaja. Muita tietoja: osallinen Korean demokraattisen kansantasavallan ballistisessa ohjusohjelmassa.
                           
                        
                              b)
                           
                           
                              
                                 Hwang Sok-hwa. Tehtävä: atomienergiaviraston (General Bureau of Atomic Energy, GBAE) johtaja. Muita tietoja: osallinen Korean demokraattisen kansantasavallan ydinohjelmassa GBAE:n tieteellisen ohjausyksikön (Scientific Guidance Bureau) päällikkönä, on ollut ydintutkimusinstituutin (Joint Institute for Nuclear Research) tiedekomitean jäsen.
                           
                        
                              c)
                           
                           
                              
                                 Ri Hong-sop. Syntymävuosi: 1940. Tehtävä: Yongbyonin ydintutkimuskeskuksen (Yongbyon Nuclear Research Centre) entinen johtaja. Muita tietoja: johti kolmea ydinasekelpoisen plutoniumin tuotantoon osallistuvaa laitosta: polttoaineen tuotantolaitos, ydinreaktori ja jälleenkäsittelylaitos.
                           
                        
                              d)
                           
                           
                              
                                 Ri Je-son (alias
                                 Ri Che-son). Syntymävuosi: 1938. Tehtävä: atomienergiaviraston (General Bureau of Atomic Energy, GBAE) johtaja. GBAE:llä on päävastuu Korean demokraattisen kansantasavallan ydinohjelmasta. Muita tietoja: avustaa useissa ydinalan hankkeissa mukaan lukien Yongbyonin ydintutkimuskeskuksen (Yongbyon Nuclear Research Centre) ja Namchongang Trading Corporationia hallinnointi GBAE:ssä.
                           
                        
                              e)
                           
                           
                              
                                 Yun Ho-jin (alias
                                 Yun Ho-chin). Syntymäaika: 13.10.1944. Tehtävä: Namchongang Trading Corporationin johtaja. Muita tietoja: johtaa uraanin rikastusohjelmassa tarvittavien tuotteiden tuontia.
                           
                        
            
                  2)
               
               
                  Lisätään oikeushenkilöiden, yhteisöjen ja elinten luetteloon seuraavat:
                  
                              a)
                           
                           
                              Atomienergiavirasto (General Bureau of Atomic Energy, GBAE; tunnetaan myös nimellä General Department of Atomic Energy, GDAE). Osoite: Haeudong, Pyongchen District, Pyongyang, Korean demokraattinen kansantasavalta. Muita tietoja: GBAE vastaa Korean demokraattisen kansantasavallan ydinohjelmasta, joka käsittää Yongbyonin ydintutkimuskeskuksen (Yongbyon Nuclear Research Centre) ja sen plutoniumin tuotantoon liittyvän, 5 MWe:n (25 MWt:n) tutkimusreaktorin, polttoaineen tuotantolaitoksen ja jälleenkäsittelylaitoksen. GBAE:llä on ollut ydinalaan liittyviä tapaamisia ja keskusteluja Kansainvälisen atomienergiajärjestön kanssa. GBAE on Korean demokraattisen kansantasavallan valtionvirasto, joka valvoo ensisijaisesti ydinohjelmia, myös Yongbyonin tutkimuskeskuksen (Yongbyon Nuclear Research Centre) toimintaa.
                           
                        
                              b)
                           
                           
                              Hongkong Electronics (tunnetaan myös nimellä Hongkong Electronics Kish Co.). Osoite: Sanaee St., Kish Island, Iran. Muita tietoja: a) Tanchon Commercial Bankin ja KOMIDin omistuksessa tai määräysvallassa tai toimii tai väittää toimivansa sen hyväksi tai puolesta; b) Hongkong Electronics on siirtänyt miljoonia dollareita joukkotuhoaseiden leviämiseen liittyviä varoja Tanchon Commercial Bankin ja KOMIDin (jotka YK:n pakotekomitea lisäsi luetteloonsa huhtikuussa 2009) puolesta vuodesta 2007. Hongkong Electronics on helpottanut rahan siirtoa Iranista Korean demokraattiseen kansantasavaltaan KOMIDin puolesta.
                           
                        
                              c)
                           
                           
                              Korea Hyoksin Trading Corporation (tunnetaan myös nimellä Korea Hyoksin Export And Import Corporation). Osoite: Rakwon-dong, Pothonggang District, Pyongyang, Korean demokraattinen kansantasavalta. Muita tietoja: a) sijaitsee Pyongyangissa Korean demokraattisessa kansantasavallassa; b) Korean demokraattisen kansantasavallan yritys, joka toimii Korea Ryonbong General Corporationin (jonka YK:n pakotekomitea lisäsi luetteloonsa huhtikuussa 2009) alaisuudessa ja osallistuu joukkotuhoaseiden kehittämiseen.
                           
                        
                              d)
                           
                           
                              Korean Tangun Trading Corporation. Muita tietoja: a) sijaitsee Pyongyangissa Korean demokraattisessa kansantasavallassa; b) Korea Tangun Trading Corporation toimii Korean demokraattisen kansantasavallan luonnontieteiden toisen akatemian (Second Academy of Natural Sciences) alaisuudessa ja vastaa pääasiassa Korean demokraattisen kansantasavallan puolustusalan tutkimus- ja kehitysohjelmia tukevien tuotteiden ja teknologian hankinnasta. Toiminta kattaa muun muassa joukkotuhoaseita ja asejärjestelmiä koskevat ohjelmat ja hankinnat, mukaan lukien monenvälisten valvontajärjestelyjen mukaisesti valvotut tai kielletyt materiaalit.
                           
                        
                              e)
                           
                           
                              Namchongang Trading Corporation (tunnetaan myös nimillä a) NCG, b) Namchongang Trading, c) Nam Chon Gang Corporation, d) Nomchongang Trading Co., e) Nam Chong Gan Trading Corporation). Muita tietoja: a) sijaitsee Pyongyangissa Korean demokraattisessa kansantasavallassa; b) Namchongang on atomienergiaviraston (General Bureau of Atomic Energy, GBAE) alaisuudessa toimiva Korean demokraattisen kansantasavallan yritys. Se on osallistunut japanilaista alkuperää olevien, Korean demokraattisessa kansantasavallassa sijaitsevassa ydinvoimalassa havaittujen tyhjöpumppujen hankintaan sekä ydinalan hankintoihin saksalaiselta yksityishenkilöltä. Lisäksi se on osallistunut alumiiniputkien ja muiden uraanin rikastusohjelmaan erityisesti soveltuvien tarvikkeiden hankintaan 1990-luvun loppupuolelta lähtien. Sen edustajana toimii entinen diplomaatti, joka edusti Korean demokraattista kansantasavaltaa Kansainvälisen atomienergiajärjestön (IAEA) tarkastaessa Yongbyonin ydinvoimaloita vuonna 2007. Joukkotuhoaseiden leviämiseen liittyvät Namchongangin toimet ovat erittäin huolestuttavia Korean demokraattisen kansantasavallan aiemman alan toiminnan perusteella.